stanford-oval/wikipedia huggingface dataset:
אליהו גודלבסקי
ביוגרפיה

נולד בשכונת ויליאמסבורג שבברוקלין בניו יורק לרחל וליהושע-לייב גודלבסקי, ממנהלי ישיבת תורה ודעת, שהקים לימים את מוסדות "קרן הילד" בבני ברק. למד בתלמוד תורה של "תורה ודעת" ולאחר מכן בישיבה הקטנה של קהילת וויען בוויליאמסבורג.
לקראת שנת הלימודים ה'תשל"ג, בגיל 15 וחצי, החל ללמוד בישיבת קמניץ בירושלים.
לקראת ראש השנה הצטרף לחבריו מהישיבה ושהה עימם בקיבוץ של חסידי ברסלב במירון. התפילה שבתה את לבו, והייתה זו למעשה הכרותו הראשונה עם חסידות ברסלב. כעבור שנה שב והצטרף לחבריו לסליחות של ערב ראש השנה במירון, אך עקב חששו מתגובת ראשי הישיבה שלא ראו את הדבר בעין יפה, שב לירושלים ושהה חלק מהתפילות בישיבה וחלקן בבית הכנסת של חסידי ברסלב בשכונת מאה שערים, ובעשרת ימי תשובה שב לארצות הברית לעשות את חופשת החגים עם בני משפחתו.
עקב פרוץ מלחמת יום כיפור נשאר גודלבסקי בארצות הברית והחל ללמוד בישיבת לייקווד שבניו ג'רזי, כשכחברותא שימש לו הרב שר-שלום מרזל (לימים מחותנו), שהחל לקרבו לדרכה הלימודית של ברסלב ולספריהם של רבי נחמן ותלמידו רבי נתן מנמירוב. אז גם התקרב למנהיגם של חסידי ברסלב בארצות הברית הרב צבי אריה רוזנפלד. לימים העיד גודלבסקי, כי "משיבת נפש", ספרו של רבי אלתר טפליקר, הוא זה שכבש את לבו ושינה את חייו.
מששב ארצה לאחר חג הפסח של שנת ה'תשל"ד להמשיך ללמוד בישיבת קמניץ, החל להשתתף באופן קבוע בשיעוריו של הרב לוי יצחק בנדר, מנהיגם של חסידי ברסלב בירושלים באותה תקופה. לאחר נישואיו נכנס ללמוד בכולל ברסלב בבני ברק, וקיבל תורה מפי הרב שלמה אהרן גוטליב והרב שמחה בר-לב, תלמידיו הבולטים של הרב גדליהו אהרן קניג, מנהיג הפלג הצפתי של חסידי ברסלב.
מוסר את השיעור הקבוע בסעודה שלישית בבית הכנסת המרכזי של חסידות ברסלב בבני ברק.
בשנת ה'תש"ס, הקים את ארגון "אזמרה" להפצת תורת רבי נחמן מברסלב, במסגרתו הוא מעביר שיעורי התעוררות וחיזוק ברחבי הארץ, לציבורים שונים; חרדים, דתיים וחילונים.
נשוי לנחמה לבית ציטרין ואב לילדים. מתגורר בבני ברק.
ספריו

א ביסלה... (ה'תשס"ט)
סוד ההתחזקות (אדר ה'תש"ע)
סוד התעוררות
תכסיסי מלחמה (ניסן תשע"ח)
הדור המובחר (תש"פ)
אנדריאה קרוננברגס

| --- | --- |
אין תמונה חופשית
 לידה:  28 בספטמבר 1964 (בת 60) 
 מדינה:  בלגיה 
 http://www.andreacroonenberghs.com/
 פרופיל ב-IMDb
 
אנדריאה קרוננברגס (בהולנדית: Andrea Croonenberghs; נולדה ב-28 בספטמבר 1964) היא שחקנית, זמרת ומנחת טלוויזיה בלגית.
ביוגרפיה

קרוננברגס נולדה בעיר גרק שבבלגיה.
מ-1989 ועד 1998 שרה בהרכב המוזיקלי "La Piovra".
ב-1993 שיחקה בסרט הטלוויזיה "De wereld van Ludovic", אודות ילד הנזנח על ידי הוריו.
ב-1995 דיבבה את אמו של אנדי בדיבוב לפלמית של צעצוע של סיפור.
ב-1995 שיחקה גם בסרט הקומדייה הבלגי-הולנדי "Brylcream Boulevard".
באירוויזיון 1998 לקחה חלק בפרשנות לטלוויזיה הבלגית.
מ-1999 ועד 2009 שיחקה בסדרת המשטרה "Flikken", העוסקת בתחנת המשטרה של גנט. היא גם התארחה בסדרת ההמשך שלה "Flikken Maastricht".
ב-2002 הייתה שופטת ב-Eurosong, קדם האירוויזיון של בלגיה.
ב-2004 דיבבה את דבי במוצאים את נמו.
ב-2006 שיחקה בפרק של הסדרה הגרמנית "Tatort".
ב-2007 שיחקה באחד התפקידים הראשיים של הדרמה היומית "Emma".
ב-2011 שיחקה במספר פרקים של אופרת הסבון "Thuis".
היא התפרסמה כמגישה ב-Eén, ערוץ טלוויזיה ציבורי בלגי דובר הולנדית.
בנוסף היא השתתפה במספר הפקות לתיאטרון, וביניהן סינדרלה ואליס בארץ הפלאות.
איטרופיקציה

אגם רדוד בעל תהליכי איטרופיקציה בגרמניה.
תרשים של מסלול איטרופיקציה.
אֵיטְרוֹפִיקַצְיָה (באנגלית: Eutrophication) או הַעֲתָרָה הוא תהליך שבו נוצר עליה ביצור הראשוני של אצות וצמחי מים עקב עודף נוטריאנטים ובעיקר זרחות וחנקות הנשטפים למקווי המים מהשדות החקלאיים והביוב העירוני.
מנגנון התהליך

הדשנים הכימיים וחומרי ההזנה הכימיים מעשירים את מקווי המים וגורמים לפריחת אצות, במצב הזה מקווה המים מתכסה בכמויות גדולות של אצות ונצבע ירוק או אדמדם. העלייה בכמות האצות מביאה לעליה בריכוז החומר האורגני הגורם לעליה בריכוז החיידקים המפרקים אותו.
איטרופיקציה נגרמת בגופי מים שבהם יכולות להתפתח אצות. מקור האנרגיה לכל תהליכי החיים הוא קרינת השמש, האצות ומספר חיידקים (פיטופלנקטון) המטמיעים את אור השמש ובונים תרכובות אורגניות ונקראים "יצרנים ראשוניים". היצרנים הראשוניים מתים או נטרפים על ידי זאופלנקטון (חיות זעירות) הנטרפים על ידי דגים גדולים וכן הלאה בשרשרת המזון.
כך, כל החיים במקווה המים תלויים בקרינת השמש וביצרנים הראשוניים ובאיזון של שרשרת המזון. עקב הפרשה רבה של חומרים מזהמים המשמשים כמזון ליצרנים הראשוניים, עלול לקרות מצב בו יופר האיזון ועלולה להתפתח תופעה בה ישנה גדילה מהירה מאוד של אצות. עם מותן, האצות מזינות מיקרואורגניזמים במים ומגבירה את פעילותם ואת צריכת החמצן שלהם. תופעה זו גורמת לחוסר בחמצן ולעכירות גדולה של המים, מאחר שהאצות פורחות בחלק העליון של גוף המים, תופעה אשר עלולה להביא למוות כל היצורים החיים בגוף המים.
ירידה בכמות החמצן המומס במים גורמת לשינויים כימיים שונים; הגופרית במקום להתחמצן (SO4) עוברת תהליכי חיזור (H2S), החנקה המתקבלת, כאשר יש חמצן הופכת לאמוניה בתהליך החיזור (NH+4) בנוסף יש שחרור כמויות קטנות של גז מתאן. חומרים אלו הופכים את המים לרעילים ולא מאפשרים את החיים בהם.
איטרופיקציה בכנרת

עד ראשית שנות ה-60 שימשה הכנרת בעיקר למטרות של דיג ותיירות, אך לאחר החלטת ממשלת ישראל על פרויקט המוביל הארצי השתנו סדרי העדיפויות לטובת ניצול מי האגם לשתייה, וגברה חשיבות השמירה על איכות מי האגם. אחת הסכנות אשר עלולות לפגוע במי הכנרת היא האיטרופיקציה שראשיתה בזיהום מי האגם.
מקורות הזיהום של האגם קשורים באופיו של אגן ההקוות של הכנרת. בין מקורות הזיהום ניתן למצוא עודפי חומרי דשן והדברה המשמשים בחקלאות ונשטפים אל הכנרת; הזרמתם של חומרים כימיים ואורגניים, ובפרט זרחן, שמקורם בגידול דגים או בקר באגן הניקוז של האגם; הזרמה ממערכות ביוב (במגמה חיובית של ירידה); והיות האגם אתר נופש.
החומרים הנשפכים אל האגם משמשים כמזון ליצרנים הראשוניים ולניזונים מהם, דבר הגורם לעלייה בביומסה וכתוצאה מכך למים פחות טובים לשתייה. בצירוף גורמים נוספים כגון שיטפונות עולה רמת העכירות ותיתכן איטרופיקציה.
תהליך זה יכול לקרות בפתאומיות עקב פריחה בלתי נשלטת של אצות. באביב 1994 התרחשה, לראשונה בתולדות הכנרת, פריחה של אצות כחוליות. אצות אלו מסוגלות להשתמש בחנקן מהאטמוספירה, גם ללא מקור של חנקן משאר הסביבה, דבר המקנה להם יתרון תחרותי, כאשר ישנו מחסור בחנקן. ב-25 השנים האחרונות, עקב טיפול בביוב המוזרם לכנרת, ירדה כמות החנקן בה ואילו כמות הזרחן עלתה עקב הגורמים אשר נזכרו לעיל. ביחס של חנקן/זרחן הנמוך מ-29 מתרחשת פריחת כחוליות, בעוד בעבר עמד יחס זה על 54-56. אצות אלו צורכות כמויות גדולות של חמצן וכאשר ישנה עלייה מאסיבית ופתאומית במאסה שלהם תיתכן איטרופיקציה (ישנם חילוקי דעות בין החוקרים איזו אצה עדיפה לכנרת ומהו המפלס המתאים לתנאי חייהם, אך זהו דיון אחר).
האיטרופיקציה בכנרת מתרחשת מדי קיץ באופן חלקי גם מבלי שמושמדת כל אוכלוסיית החי. זהו תהליך איטרופיקציה, אשר אינו נוצר עקב זיהום, אלא על ידי "שיכוב". בחורף הכנרת מעורבלת ולכן כל עומק המים הוא בעל תכונות אחידות, בקיץ המים מתחממים ונוצרות שלוש שכבות. השכבה החמה והקלה יותר, אשר צפה למעלה, היא האפילימניון. שכבה זו נמצאת במגע עם החמצן האטמוספירי ועקב ההשפעה של הרוחות והגלים היא נמצאת ברוויון חמצן מתמיד, שוררים בה תנאים אירוביים, והאצות וכל שרשרת המזון בעקבותיהן יכולים לחיות בה בלבד.
בשכבה התחתונה (היפולימניון) עקב מיעוט האור ואי יכולת לבצע פוטוסינתזה החמצן שנצרך על ידי בעלי החיים אינו מתחדש, ונוצרים תנאי מחסור בחמצן המביאים למות השכבה. גם בשכבת הביניים הנקראת תרמוקלינה, שכבת אמצע מבחינת הטמפרטורה, חל תהליך של שינוי בכמות החמצן ולכן ניתן לקרוא לה גם אקסוקלינה.
איטרופיקציה במפרץ אילת

סוג מסוים של אצות ואלמוגים חיים בסימביוזה חזקה בה האחד לא יכול לחיות ללא השני. בתהליכים שתוארו לעיל, כגון שפיכת חומרי פסולת ודשן למפרץ אילת, ישנה גדילה של אוכלוסיית האצות הנמצאת בחלקו העליון של המים, כלובי הדגים במפרץ, גם הם גורמים לעלייה של תוצרים ביולוגיים בסביבתם, דבר המעלה את הביומאסה של אותם אצות בחלק העליון, אצות אלו צורכות את החמצן וגורמות לאיטרופיקציה לאצות הנמצאות על האלמוגים, הן מתות ואיתם האלמוגים.
השפעה נוספת היא חסימת האור על ידי אותם אורגניזמים, אשר לא מאפשרים לאצות החיות על האלמוגים לחיות.
הערות שוליים

↑  הַעֲתָרָה במילון איכות הסביבה (תשע"א), באתר האקדמיה ללשון העברית
↑  אושרו מונחים בתורת ההגה (בלשנות) ומונחים אחרים (תשע"ה, 2014), באתר האקדמיה ללשון העברית, ‏17 בנובמבר 2014
↑  יציבות ותמורות במערכת האקולוגית של הכנרת והשלכותיהן על איכות המים, באתר telem.openu.ac.il
| --- | --- |
בקרת זהויות :  NLI: 987007560484205171  BnF: cb11979778b (data)  GND: 4015799-4  LCCN: sh85045914  NDL: 01181998
אליהו גולדרט

| --- | --- |
אין תמונה חופשית
 לידה:  31 במרץ 1947 פלשתינה (א"י), האימפריה הבריטית 
 פטירה:  11 ביוני 2011 (בגיל 64) ישראל 
 ענף מדעי:  פיזיקה, תורת האילוצים
 מקום מגורים:  ישראל ישראל
 מקום קבורה:  בית עולם חורשים 
 מקום לימודים:  אוניברסיטת בר-אילן  אוניברסיטת תל אביב 
 תרומות עיקריות
 פיתוח תורת האילוצים
 
קברו של אליהו גולדרט בבית העלמין של קיבוץ חורשים
אליהו (אלי) משה גולדרט ( 31 במרץ 1947 - 11 ביוני 2011) היה פיזיקאי ישראלי, שהתפרסם בזכות מחקרים שערך בניסיון להחיל חוקים מעולם המדע על עולם הניהול והארגון. גולדרט הוא מפתחה של תורת האילוצים (TOC).
חייו

גולדרט הוא בנו של הרב אברהם יהודה גולדראט. למד בבית ספר תיכון עירוני דתי בני ברק ואת השכלתו האקדמאית רכש בישראל: תואר ראשון מאוניברסיטת תל אביב ותואר שני ודוקטורט מאוניברסיטת בר-אילן.
בסוף שנות ה-70 עסק בפיתוחה של התוכנה OPT שהיוותה פריצת דרך בתחום של זימון משאבי ייצור ולראשונה סיפקה כלי להסדרת תכנון ייצור בקיבולת סופית.
מחקריו בתחילת שנות ה-80 עסקו בהשפעתם של מדדי התמחיר והביצוע הנהוגים על ארגונים עסקיים, ובנייה של מדדים חדשים שבאמצעותם יוכלו המנהלים לנהל טוב יותר את עסקיהם. לטענתו של גולדרט השיטות שמונהגות בארגונים רבים מבכרות שיפור של ביצועים מקומיים וזמניים על פני שיפור המערכת כולה לטווח ארוך.
מחקרים אלו התגבשו בשנת 1985 לכלל תורת האילוצים (Theory Of Constraints). בעיקרה של תורה זו נטען כי לכל ארגון אשר נמצא בסביבה מציאותית קיימים אילוצים אשר מגבילים אותו. התורה מציעה כשלב ראשון דרכים לאיתורם של אילוצים אלו. בשלב שני מציעה התורה דרכים להשתמש באילוצים על מנת להגביר תרומה לרווח (עבורה השתמש גולדרט במונח Throughput, להבדיל מתפוקה, (Output) ולהפחית עלויות.
גולדרט נפטר ב-11 ביוני 2011, מסרטן הריאות.
ספריו שתורגמו לעברית

ד"ר גולדרט פרסם מספר ספרים שעוסקים בנושאי מנהל עסקים, ארגון ושיטות. כמה מספריו נכתבו בצורה של רומנים אשר גיבוריהם הם מנהלים בכירים בארגונים שונים או אנשי אקדמיה. דרך סיפורם ולקחיהם של הגיבורים לומד הקורא את השיטות בהם דוגל גולדרט. מבין ספריו:
המטרה - ספרו הידוע ביותר של גולדרט. הספר הוא הצגה קלה להבנה של תורת האילוצים והוא נחשב בעיני רבים כאחד מהספרים החשובים בנושא ניהול עסקים, ארגון ושיטות. יצא לאור בשנת 1984
ערימת השחת (אינו כתוב בצורת רומן) - ניהול מידע ונתונים ויחסי הגומלין המשובשים ביניהם. יצא לאור בשנת 1990
זה לא מזל - עוסק ביישומים של תורת האילוצים בתחום השיווק. יצא לאור בשנת 1994
שרשרת קריטית - עוסק ביישום של תורת האילוצים בתחום ניהול הפרויקטים. יצא לאור בשנת 1997
הכרחי אבל לא מספיק - עוסק במערכות לתכנון משאבי ארגון, יצא לאור בשנת 2000
לראות את הנולד - עוסק בתחום הקמעונאות. יצא לאור בשנת 2009
על הבחירה, החיים ע"פ גולדרט (נכתב בשיתוף עם בתו, אפרת גולדרט-אשלג), (סיאל, 2015)
אימרה יקאבפי

| --- | --- |
אין תמונה חופשית
 לידה:  21 באוקטובר 1907 דז', האימפריה האוסטרו-הונגרית 
 פטירה:  20 בדצמבר 1998 (בגיל 91) דברצן, הונגריה 
 מקום קבורה:  Debreceni köztemető 
 לימודי רפואה:  אוניברסיטת דברצן 
 תפקידים:  רופא, רופא אף אוזן גרון, אקדמאי 
 מספר צאצאים:  1 
 
אימרה יקאבפי (בהונגרית: Jakabfi Imre;‏ דז', 21 באוקטובר 1907 – דברצן, 20 בדצמבר 1998) היה דוקטור לרפואה, (MD) רופא אף אוזן גרון, פרופסור (1952), קנדידט ("דוקטורט קטן" .CSc כמו PHD) למדעי הרפואה (1954).
קורות חייו

אימרה יקאבפי נולד במשפחה בורגנית יהודית כבנם של לאיוש יקאבפי (1883–1935), המהנדס הראשי של רכבות הונגריה (מ.א.ב) ושל סרנה לוי. אחותו מגדולנה יקאבפי (1911–1944) הייתה מורה מוסמכת לפסנתר. הוא השלים את בית הספר היסודי שלו ואת ארבע הכיתות הנמוכות של בית הספר התיכון בנירג'האזה, ולאחר מכן סיים את לימודיו בבגימנסיה בדברצן (1925). בשנת 1931 קיבל את התואר כרופא כללי בהצטיינות באוניברסיטת (אישטוואן טיסה) דברצן. בין השנים 1931 לבין 1936 היה מתמחה ורופא מומחה במחלקה לרפואת אף אוזן גרון באוניברסיטת דברצן, ובין 1936 לבין 1939 היה גם מרצה באוניברסיטה. בינתיים (1933) קיבל הסמכה כמומחה באף אוזן גרון. כתוצאה מהחוקים ה (אנטי)יהודיים, הנהלת האוניברסיטה הדיחה אותו מתפקידו והוא פוטר. בין 1939 לבין 1945 הוא יכול היה לעסוק רק בפרקטיקה פרטית, בתקופה לפני שנלקח למחנות. הוא נלקח למחנות שירות העבודה באוקטובר 1942 ולמזלו הועסק כרופא ליד וארפלוטה. בקיץ 1944 הצליח להסתנן לגטו דברצן, שם זכה לראות בפעם האחרונה את אמו, אשתו, אחותו, חמו וחמותו, שנרצחו לאחר מכן באושוויץ. בדצמבר 1944 ברח משירות העבודה והתחבא עד לשחרור המדינה על ידי הצבא האדום.
לאחר המלחמה חזר למרפאה של האוניברסיטה, שם היה שוב רופא ומרצה בשנים 1945–1946, ומונה למרצה בכיר באוניברסיטה בין השנים 1946–1949. בשנת 1947, באוניברסיטת דברצן הוכשר למרצה בכיר פרטי (שלא חלק מהסגל) להוראת הקורס "קלינולוגיה של מחלות אף אוזן וגרון". הוא מונה לרופא ראשי במרפאה ב-1949 ולפרופסור חבר ב-1952. מיוני 1961 עד יוני 1978 היה פרופסור מן המניין באוניברסיטה, ולאחר פרישתו היה יועץ במרפאה עד מותו.
כמו כן ביצע פעילות ציבורית וחברתית ענפה. במשך שנים רבות הוא היה נשיא DEAC (מועדון האתלטיקה של אוניברסיטת דברצן). בין השנים 1961–1964, היה נשיא סניף אזור המישור ההונגרי הגדול של האגודה ההונגרית לרפואת אף אוזן גרון, ולאחר מכן בין 1964 לבין 1971 היה נשיא האגודה כולה. בשנת 1964 ארגן את הקונגרס של האגודה לרפואת אף אוזן גרון, ולאחר מכן בשנת 1971, את הקונגרס של האגודה בדברצן בהשתתפות בינלאומית ערה. ב-1974 נבחר לאחד מחברי הכבוד של האגודה האוסטרית של רופאי אף אוזן גרון. מ-1975 עד 1995 היה נשיא מערכת כתב העת "רפואת אף אוזן גרון" (Fül-orr-gegegyógyászat).
משפחתו

אשתו הראשונה הייתה אתל אבוני (1921–1944), איתה התחתן ב-20 בנובמבר 1940 בדברצן. אשתו נעלמה במהלך הגירוש לאושוויץ ב-1944 ונספתה בשואה. אשתו השנייה הייתה ורה אסתר לוֹבּשטיין (1925–2011), מרצה במכון לרוקחות של האוניברסיטה לרפואה בדברצן. בנם: פטר יקאבפי (23 ביולי 1952) הוא רופא ילדים, פרופסור חבר באוניברסיטה.
מחקריו ופרסומיו (חלקי)

Ambesid a fül-orr-gégebetegségekben. (Orvosi Hetilap, 1938. 2.)
A garatfali aneurysmákról. (Budapesti Orvosi Újság, 1938. 34–35.)
A bulbus venae jugularis thrombophlebitiséről 17 év klinikai tapasztalatai alapján. (Orvosok Lapja, 1946)
Attempted Suicide with Gun-Shot-Through the Mouth. (American Journal of Orthodontics and Oral Surgery, 1946)
Ueber die Speichelsteine. (Monatsschrift für Ohrenheilkunde und Laryngo-Rhinologie, 1946)
Adatok a penicillin szerepéhez az agytályog therápiájában. Király Kálmánnal. (A Debreceni Bőrklinika Évkönyve, 1946)
The Distribution of Liquids in the Oral Cavity with Special Reference to Intoxication with Drunken Caustics. Adler Péterrel. (Dental Items of Interest, 1947)
Lúgmérgezések késői következményei a szájüregben. Adler Péterrel. (Gyakorlati eredmények a stomatológiában. Budapest, 1947)
Erfahrungen mit Penicillin in der Behandlung der akuten Kieferhöhlenentzündungen. (Monatsschrift für Ohrenheilkunde und Laryngo-Rhinologie, 1948)
Penicillin a chronikus otitisek és radicalis üregek gyógykezelésében. Kocsár Lászlóval. (Oto-Rhino-Laryngologica Danubiana, 1949)
Sürgős műtéti beavatkozások. (Debrecen, 1949)
A csecsemőkori latens fülfolyamatokról az 1948–1949. évek tapasztalatai alapján. Kövér Bélával. (Gyermekgyógyászat, 1950)
Új ozaena therápia. Kocsár Lászlóval. (Orvosi Hetilap, 1951. 42.)
Kísérletes adatok az ozaena pathogenesiséhez. Gál Imrével, Végh Lajossal. – Virulentia vizsgálatok a szájüreg baktériumflórájánál. Jurcsák Lászlóval. (Magyar Sebészet, 1952)
Csecsemőkori középfülgyulladás. Kandidátusi értekezés. (Debrecen, 1954)
Otitis és atrophia. (Gyermekgyógyászat, 1955)
Lokális streptomycin-novocain therápia ozaenánál. (Fül-orr-gégegyógyászat, 1957)
A tonsilla-kérdés. (Fül-orr-gégegyógyászat, 1959)
Adatok a scleroma pathológiájához és klinikumához. (Fül-orr-gégegyógyászat, 1960)
Orr-fül-gége. (A munkaköri alkalmasság orvosi elbírálásának irányelvei. III. kötet. Szerk. Rózsahegyi István. Budapest, 1961)
Az otogén agytályog korszerű gyógykezelése. (Fül-orr-gégegyógyászat, 1962)
Beszámoló a párizsi Fül-orr-gége Világkongresszusról. (Orvosi Hetilap, 1962. 8.)
Lövedék az iköbölben. Kósa Dezsővel. – Csecsemőkorban végzett antrotomiák hatása a pneumatisatióra. Többekkel. (Fül-orr-gégegyógyászat, 1963)
Fül-, orr-, gégegyógyászat. Révész Györggyel. Egyetemi tankönyv. (Budapest, 1973)
פרסים והוקרה

פרס הרופא הדגול (1966)
עיטור מסדר הכבוד של העמל דרג זהב (1978)
פרס פרו אוניברסיטאי (1967)
מדליית הזיכרון של Chersznyés (1987)
לקריאה נוספת

Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
Dr. Emed Alexander (2007-08-01). "Emlékezés Prof. Jakabfi Imrére (1907–1998)". Fül- orr- gégegyógyászat. 53 (3): 139–140. (ד"ר אלכסנדר אמד "לזיכרון פרופסור אימרה יקאבפי. חיפה. 2007)
Jantsek Gyula (1972-05-01). "Jakabfi Imre professzor jubileumára". Fül- orr- gégegyógyászat. 18 (2): 65.(יובל פרופסור אימרה יקאבפי)
Kozák Péter: Jakabfi Imre. www.nevpont.hu (2013) (פטר קוזאק: אימרה יקאבפי. נקודת שם)
Lampé István (1997-08-01). "Prof. Dr. Jakabfi Imre 90 éves". Fül- orr- gégegyógyászat. 43 (4): 144. אישטוואן למפה: לזכרו של פרופפסור אימרה יקאבפי 1997)
ראו גם

אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
Révai új lexikona X. (Hom–Kac). (הלקסיקון החדש של רוואי)
הערות שוליים

↑  "Házasságkötési bejegyzése Lobstein Eszter Verával a debreceni polgári házassági akv. 197/1949. folyószáma alatt".
↑  88.500/1947. V. K. M.
↑  "Házasságkötési bejegyzése Abonyi Etellel a debreceni polgári házassági akv. 824/1940. folyószáma alatt".
↑  "Átadták a kiváló és érdemes orvos, illetve gyógyszerész kitüntetéseket". Népszabadság. 1966-07-02.
| --- | --- |
בקרת זהויות :  ISNI: 0000 0000 7943 5218  VIAF: 121449733   WorldCat (עם VIAF): 121449733 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אימרה יקאבפי".
אייל עמית

| --- | --- |

 לידה:  1974 (בן 50 בערך) גבעתיים, ישראל 
 מדינה:  ישראל 
 מקצוע:  סופר, בלוגר, מוציא לאור, סטנדאפיסט, מספר סיפורים, דיג'רידו
 eyalamit.co.il
 
אייל עמית (נולד ב-1974) הוא סופר, בלוגר, מוציא לאור, תסריטאי, מספר סיפורים, סטנדאפיסט ובעל סטודיו לדיג'רידו.
ביוגרפיה

עמית נולד, גדל והתחנך בגבעתיים. בצה"ל שירת בחיל המודיעין כעתודאי. לאחר השירות למד במכללת אפקה וסיים לימודים כמהנדס אלקטרוניקה.
בשנת 1999, בעקבות שוד מזוין שחווה בטיול בברזיל, החל לעסוק בכתיבה. בשנת 2001 הוציא לאור את ספרו הראשון, "צבע בכחול וזרוק לים", 38 סיפורים קצרים אודות הטיול אחרי השירות הצבאי. בשנת 2003 סיים לימודי תסריטאות בבית הספר חשיפה.
בשנת 2004 זנח את עולם ההייטק והקים את מוזה הוצאה לאור, הוצאת ספרים עצמית לספרי מסע, פנטסיה ועידן חדש. ההוצאה מנסה לתת דגש ליצירות מקור וליוצרים בעלי קול חדש, רענן וייחודי. באותה שנה הוציא לאור את ספרו השני כושי בלאנטיס, סיפור פנטסיה ניו-אייג' שמנסה לשפוך אור על נושא עבדות ההייטק בישראל.
בשנת 2009 פתח בלוג בשם הטור של אייל עמית והופיע כמספר סיפורים באירועים פרטיים ובתיאטרון הידית.
בשנת 2012 הקים סטודיו לבניה ונגינה בדיג'רידו. במקביל יצא במופע סטנדאפ-סיפורים בסגנון ספוקן סטוריז, ז'אנר שהיה חדש בארץ. המופע החליף במהלך השנים כמה שמות - "מופע הסיפורים של אייל עמית", "עכשיו!!!!", "תופעת יחיד" ועוד. בהמשך הופיע עמית גם בצוותא, בבית ציוני אמריקה, ובתיאטרון הקאמרי.
בשנת 2017, בעזרת גיוס הדסטארט, הוציא לאור את ספרו השלישי "וכתבתָּ", סיפורים אמיתיים מחייו של עמית, בסגנון הספוקן סטוריז.
עמית נשוי לענת, ולהם שני ילדים.
בסוף שנת 2017 יצא עמית עם משפחתו לטיול בעולם בלי תאריך חזרה מוגדר מראש.
ספרים

וכתבתָּ - 46 סיפורי חיים בז'אנר הספוקן סטוריז.
כושי בלאנטיס - סיפורו של איש הייטק המואס בשגרת חייו ויוצא למסע.
צבע בכחול וזרוק לים - 38 סיפורים קצרים המלווים מסע של בחור ישראלי.
איי טרייס

| --- | --- |

תצלום לוויין של האי ת'רסטון (במרכז התמונה) ומצר פיקוק המכוסה במדף הקרח אבוט (בחלקו התחתון של התמונה)
 נתונים גאוגרפיים
 קואורדינטות:  72°25′00″S 99°26′00″W﻿ / ﻿72.4167°S 99.4333°W﻿ / -72.4167; -99.4333
 נתונים מדיניים
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיאיי טרייס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיאיי טרייס
 
איי טרייס (באנגלית: Trice Islands) היא קבוצה של איים קטנים המכוסים בקרח, במצר פיקוק, מדרום לאי ת'רסטון בארץ אלזוורת', שבאנטארקטיקה.
האיים מתנשאים מעל פני השטח של מדף הקרח אבוט, המכסה את מצר פיקוק.
האיים ממוקמים בסמוך ממערב לנקודת אוואנס שבחוף הדרומי של האי ת'רסטון.
היסטוריה > גילוי ומיפוי האיים

האיים מופו לראשונה בהתבסס על תצלומי אוויר שצולמו על ידי צי ארצות הברית במהלך מבצע קפיצה לגובה, בעונת המחקר (הקיץ האוסטרלי) 1946–1947.
היסטוריה > מקור השם

שמם של האיים ניתן להם על ידי הוועדה המייעצת לשמות אנטארקטיים.
האיים נקראים על שמו של על שמו של ג'ק ל. טרייס (Jack L. Trice), שהיה מטאורולוג בתחנת בירד בין השנים 1964 - 1965.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7  מידע גאוגרפי והיסטורי
אטרופולה

| --- | --- |
סמל אטרופולהסמל אטרופולה
בניין עיריית אטרופולה
בניין עיריית אטרופולה
 מדינה:  בולגריה בולגריה
 מחוז:  סופיה
 ראש העיר:  בורומיל גאורגייב
 תאריך ייסוד:  המאה ה-16
 שטח:  119.14 קמ"ר
 גובה:  618 מטרים
 אוכלוסייה:  ‏
  ‑ בעיר:  10,723 (15 במרץ 2024)
 קואורדינטות:  42°49′44″N 23°59′33″E﻿ / ﻿42.828796°N 23.992376°E﻿ / 42.828796; 23.992376 
 אזור זמן:  UTC +2
 http://www.etropole.com
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור אֶטְרוֹפּוֹלֶה(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור אֶטְרוֹפּוֹלֶה(למפת מחוז סופיה רגילה) סמוקוב בוטבגרד קוסטינברוד מונטנה וראצה פלבן לובץ' פ ל ו ב ד י ב  פאזארדז'יק בלגואבגרד קיוסטנדיל פרניק סופיה מ. סרביהאֶטְרוֹפּוֹלֶה(למפת מחוז סופיה מוגדלת) סמוקוב בוטבגרד קוסטינברוד מונטנה וראצה פלבן לובץ' פ ל ו ב ד י ב  פאזארדז'יק בלגואבגרד קיוסטנדיל פרניק סופיה מ. סרביהאֶטְרוֹפּוֹלֶה  . tabBackground:;tabBorder:#aaa;defaultTab:0;
אֶטְרוֹפּוֹלֶה (בבולגרית: Етрополе) היא עיר במערב בולגריה, בשטח מחוז סופיה, הממוקמת בסמיכות למדרונות הרי הבלקן ומרוחקת 87 קילומטרים מהבירה סופיה.
היסטוריה

האזור יושב על ידי שבטים תראקים במהלך תקופת הברונזה המאוחרת. בסמיכות לעיר נמצאו שרידים ארכאולוגיים מהמאה ה-5 לפנה"ס, עידן הממלכה התראקית. מיקומה האסטרטגי של העיר בסמוך למעברי הבלקן הפך אותה ליעד צבאי חשוב ובעת העתיקה נכבש האזור על ידי פליפוס השני, בהמשך על ידי אלכסנדר הגדול, שבטים קלטים ובמהלך המאה ה-1 הפך לפרובינציה של האימפריה הרומית. לאחר הפיצול באימפריה הרומית נשלט האזור על ידי האימפריה הביזנטית ובהמשך על ידי האימפריה הבולגרית הראשונה והשנייה.
במהלך המאה ה-14 נכבש היישוב על ידי צבא האימפריה העות'מאנית והפך בהדרגה למרכז אומנות בעיקר בתחום הצורפות והנפחות. ב-24 בנובמבר 1877, במהלך המלחמה העות'מאנית-רוסית (1877–1878) נכבש האזור על ידי צבא האימפריה הרוסית ובהמשך הפך חלק מנסיכות בולגריה, מתוקף סיכומי קונגרס ברלין.
כלכלה

סמוך לאטרופולה פועל מכרה לכריית עפרה. עוד פועל בעיר מפעל לעיבוד עץ, מחלבה, עיבוד עור ומפעל טקסטיל. התחבורה הציבורית לאטרופולה מתבצעת באמצעות אוטובוסים.
אקלים

באטרופולה שורר אקלים ממוזג והעיר מאופיינת בחורפים ארוכים וקרים יחסית ובקייצים קרירים יחסית. הטמפרטורה השנתית הממוצעת היא 13oc. כמות המשקעים השנתית הממוצעת עומדת על 650 מילימטרים.
דמוגרפיה

אוכלוסיית העיר מצויה במגמת קיטון, בשל שיעור תמותה העולה על שיעור הילודה ובשל שיעור הגירה שלילי, בעיקר הגירת עבודה. בין 2002 ל-2010 קטנה אוכלוסיית אטרופולה בשיעור של 6.85 אחוזים. מבחינת התמהיל המגדרי של האוכלוסייה עולה כי מחציתה גברים ומחציתה נשים.
ערים תאומות

יוון פרס, יוון.
הערות שוליים

1 2  העיר אטרופולה, באתר bulgaria.domino.bg (באנגלית).
| --- | --- |
בקרת זהויות :  NLI: 987007562310905171  LCCN: n85341647  NKC: ge668034  VIAF: 159522502   WorldCat (עם VIAF): 159522502
אינטרפולציה ליניארית

בהינתן שתי הנקודות האדומות, הקו הכחול הוא אינטרפולנט ליניארי בין הנקודות, ואת הערך של y עבור x ניתן למצוא על ידי אינטרפולציה ליניארית.
במתמטיקה, אינטרפולציה ליניארית היא שיטה של התאמת עקומה תוך שימוש בפולינום ליניארי כדי לבנות נקודות חדשות בטווח של נקודות נתונים בדידות ידועות.